Държавен вестник, бр. 24, 2014 г., стр. 13

БРОЙ  24	
Д Ъ Р Ж А В Е Н  В Е С Т Н И К 	
СТР.  13  
„Приложение
към чл. 16, ал. 3
Численост на Националния съвет по цени и 
реимбурсиране на лекарствените продукти и 
на неговата администрация – 40 щатни бройки
Председател и членове на Националния 
съвет по цени и  реимбурсиране на ле­
карствените продукти
7
Администрация
33
в т.ч.:
главен секретар
1
служител по сигурността на информацията
1
Обща администрация
7
в т.ч.:
дирекция „Финансови дейности и човешки 
ресурси“
7
Специализирана администрация
24
в т.ч.:
дирекция „Нормативно регулиране и 
организация  на дейността на съвета“
12
дирекция „Аналитични дейности и 
контрол“
12“
§ 6. В срок до един месец от влизането 
в сила на постановлението министърът на 
здравеопазването, изпълнителният директор 
на Изпълнителната агенция по лекарствата, 
изпълнителният директор на Изпълнителна 
агенция „Медицински одит“, председателят на 
Националния съвет по цени и реимбурсиране 
на лекарствените продукти, директорът на 
Националния център по заразни и паразитни 
болести, директорът на Националния център 
по обществено здраве и анализи и директорът 
на Националния център по радиобиология и 
радиационна защита утвърждават длъжност­
ните разписания на служителите в ръководе­
ните от тях структури. 
Министър-председател:
Пламен Орешарски
За главен секретар на Министерския съвет: 
Нина Ставрева
УСТРОЙСТВЕН ПРАВИЛНИК 
на Изпълнителна агенция „Медицински одит“
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят организа­
цията на дейността, функциите, структурата и 
съставът на Изпълнителна агенция „Медицин­
ски одит“ към министъра на здравеопазването, 
наричана по-нататък „агенцията“.
Чл. 2. (1) Агенцията е юридическо лице на 
бюджетна издръжка със седалище София и 
е второстепенен разпоредител с бюджет към 
министъра на здравеопазването.
(2) Агенцията се ръководи и се предста­
влява от изпълнителен директор.
Чл. 3. (1) Агенцията осъществява контрол 
върху медицинското обслужване на граждани­
те и върху дейностите, свързани със задължи­
телното и доброволното здравно осигуряване.
(2) Агенцията незабавно уведомява рабо­
тодателя, органите по безопасност на труда, 
държавния здравен контрол, Българската 
агенция по безопасност на храните и органи­
те по опазване на околната среда за вземане 
на необходимите мерки в случаите, когато 
се установят условия на труд и други вредни 
фактори на околната среда, които заплашват 
здравето на гражданите.
Г л а в а  в т о р а
ИЗПЪЛНИТЕЛЕН ДИРЕКТОР
Чл. 4. (1) Изпълнителният директор е ор­
ган на изпълнителната власт за контрол на 
медицинското обслужване на гражданите и 
на дейностите, свързани със задължителното 
и доброволното здравно осигуряване. 
(2) Изпълнителният директор на агенцията 
е лице със:
1. придобита образователно-квалифика­
ционна степен „магистър“ по „медицина“ и 
призната специалност;
2. придобита образователна и/или научна 
степен или специалност в областта на здрав­
ния мениджмънт;
3. пет години професионален опит в об­
ластта на управлението или контрола на 
здравеопазването. 
(3) Трудовият договор с изпълнителния 
директор на агенцията се сключва, изменя и 
прекратява от министъра на здравеопазването 
съгласувано с министър-председателя.
(4) Изпълнителният директор:
1. ръководи, координира и контролира 
осъществяването на цялостната дейност на 
агенцията;
2. сключва договори, свързани с осъщест­
вяване дейността на агенцията;
3. носи отговорност за управлението на 
финансовите средства и за законосъобразното 
и целесъобразното им разходване;
4. издава индивидуални административни 
актове в кръга на своята компетентност;
5. налага принудителни административни 
мерки и издава наказателни постановления 
в случаите, предвидени със закон;
6. дава указания и задължителни пред­
писания на лечебните заведения, свързани с 
медицинското обслужване, вътрешния ред и 
организацията на дейността им;
7. изпълнява функциите на възложител на 
обществени поръчки;
8. изготвя и представя на министъра на 
здравеопазването ежегоден доклад за дей­
ността на агенцията;
9. определя и организира провеждането на 
информационна политика;
10. утвърждава структурата на администра­
тивните звена в дирекциите, длъжностното 
разписание и вътрешните правила за работ­
ната заплата;